projecte-aina/catalan_government_crawling huggingface dataset:
El Servei d'Acompanyament al Reconeixement Universitari (SARU) informa i acompanya, de manera personalitzada, en el procés de reconeixement de titulacions universitàries estrangeres que han de tenir efectes a l'Estat espanyol.
Atesa la gran demanda que hi ha actualment, també assessora les persones que volen emigrar a l'estranger sobre els tràmits que calen per acreditar o legalitzar titulacions emeses al nostre país.
Activitat de la Secretaria d'Igualtat, Migracions i Ciutadania en matèria d'estrangeria, que inclou dades dels informes d'estrangeria, del servei d'atenció especialitzada 012 immigració, del Servei d'Acompanyament al Reconeixement Universitari (SARU), del Servei de Primera Acollida i del suport a l'acollida de les persones refugiades a Catalunya
En aquesta secció trobareu informació estadística recent, amb dades oficials del padró de població.
Es tracta d'una sèrie de fitxes que recullen l'evolució històrica dels darrers anys, distribuïdes en dos documents: un amb les 40 principals nacionalitats presents a Catalunya i l'altre amb el perfil demogràfic de les 41 comarques catalanes i l'Aran
"La immigració en xifres" és un monogràfic en l'àmbit de les migracions del Govern que té per objectiu donar a conèixer i analitzar les xifres més actuals sobre la població estrangera a Catalunya.
Publicació de caràcter periòdic que pretén donar una visió panoràmica de l'estat de la immigració a Catalunya que permeti valorar el repte que es té al davant i quines actuacions es poden aplicar.
L'Institut d'Estadística de Catalunya (Idescat) disposa d'una eina que permet fer consultes sobre població estrangera empadronada a Catalunya, amb diversitat de possibilitats de recerca: per nacionalitats, municipis...
Aquí trobareu tota la informació sobre els diferents actes que s'organitzen en l'àmbit de les migracions per part del Govern, així com d'altres que organitzen entitats que hi col·laboren.
Si voleu que una activitat organitzada per la vostra entitat aparegui en aquest espai podeu comunicar-la a través de l'adreça electrònica: [EMAIL].
Informació útil per a trencar estereotips i rumors
Document estratègic, amb objectius i actuacions, en l'àmbit del dret d'asil, el refugi i la protecció subsidiària de les persones perseguides per motius de raça, religió, nacionalitat, opinions polítiques, pertinença a determinat grup social, gènere o orientació sexual.
El Pla de Ciutadania i de les Migracions 2017-2020 és l'instrument de planificació del Govern de Catalunya en l'àmbit de les polítiques de ciutadania i de les polítiques d'acollida i integració.
Informació bàsica dels tres plans interdepartamentals triennals que han precedit l'actual Pla de ciutadania i migracions.
L'objectiu d'aquest Pla és impulsar de manera estratègica i coordinada l'acció del Govern de la Generalitat envers el fet emigratori de les persones que gaudeixen de la condició política de catalanes i catalans, així com de les persones estrangeres que hagin realitzat períodes de residència a Catalunya d'una durada considerable.
El Pla, que té una vigència de quatre anys, recull cinc eixos de treball, ordenats en deu programes d'acció, que inclouen quaranta-dues actuacions en torn a la mobilitat internacional.
El Pacte nacional per a la immigració, rubricat el desembre de 2008 per la gran majoria de forces polítiques catalanes, agents socials i actors implicats en la gestió del fet migratori, és un document marc amb un centenar llarg de mesures fins a l'any 2020 amb l'objectiu de garantir una bona convivència i una societat més justa i cohesionada.
Informació sobre la Comissió Interdepartamental d'Immigració i la Comissió mixta Generalitat-Ens locals.
La Taula de Ciutadania i Immigració és l'òrgan de consulta i participació per a les polítiques de gestió del fet migratori que promou la Generalitat de Catalunya.
La Formació és un dels eixos principals del "Primer Pla d'acompanyament i protecció a les persones grans de Catalunya" impulsat des de la Direcció General de Famílies (DGF) i coordinat per l'Oficina de la Gent Gran Activa.
"L'Acadèmia dels Sèniors" és una formació integral i interdepartamental basada en totes les mesures formatives que ja desenvolupen els departaments de la Generalitat en l'àmbit de la gent gran i sumant la col·laboració d ́alguns agents externs.
L'objectiu principal d'aquest pla de formació és l' apoderament de les persones grans, treballant des de la prevenció.
L'Acadèmia dels Sèniors es realitza als casals de la gent gran, casals cívics i cases del mar de la Direcció General d'Acció Cívica i Comunitària (DGACC) de tot el territori per després anar desenvolupant-la a la resta de municipis per importància territorial.
La distribució es va fer radial per demarcacions.
Els àmbits formatius que l'integren són:
1) Serveis Socials (Departament de Treball, Afers Socials i Famílies): "Els serveis socials a prop nostre"
2) Mossos esquadra (Departament d'Interior): "Petits consells per a grans persones"
3) Consum (Agència Catalana de Consum): "Consumim segurs"
4) Salut (Departament de Salut): "Cuideu-vos per gaudir d'una bona salut"
5) Bombers (Departament d'Interior): "Seguretat a la llar en cas d'incendi"
6) Jurídic (Col·legi de Notaris): "Mesures jurídiques de protecció de les persones"
Les 6 sessions formatives (de les temàtiques referenciades) tenen una hora de durada aproximada.
Les 6 sessions van a càrrec de professionals dels diferents departaments de la Generalitat de Catalunya i d'experts externs.
El protocol marc i orientacions d'actuació contra els maltractaments a les persones grans és una eina concreta per utilitzar-la en la pràctica professional i institucional, en els establiments residencials, els centres d'atenció primària, els serveis a domicili i els serveis d'acompanyament, entre altres.
Es tracta d'un document inicial per fer front a un fenomen aparegut recentment, no la seva existència, sinó el seu abordatge, i que permetrà als professionals de les diverses disciplines interrogar-se sobre la seva pràctica i aconseguir millorar-la.
El document fa una descripció conceptual dels maltractaments i les diverses formes en què poden manifestar-se, acompanyades d'unes llistes d'indicadors o signes d'alerta que serveixen per detectar possibles situacions de risc o de maltractaments.
També hi ha un apartat sobre els principis ètics, un altre que se centra en les diferents accions i procediments d'abordatge, els factors de risc, i també l'avaluació integral per poder diagnosticar i fer el pla d'intervenció.
Es detalla la normativa on queda reflectida l'obligatorietat a què els professionals s'han d'acollir en relació amb la comunicació o denúncia d'una situació detectada.
Els aspectes jurídics ocupen un apartat específic en què s'apliquen totes les mesures preventives i de protecció.
Xarxa internacional creada arran del Congrés Mundial de Gerontologia d'Adelaide (Austràlia) el 1997 a partir dels comitès nacionals d'EEUU i del Regne Unit.
Entre els seus objectius, es planteja incrementar la consciència pública internacional sobre la violència i l'abús contra la gent gran, i també, promoure la investigació i la formació sobre aquesta qüestió.
Inpea col·labora amb la Organització Mundial de la Salut (OMS).
Amb la finalitat de fer un homenatge a la gent gran, representada per les persones centenàries, la Generalitat de Catalunya, prèvia sol·licitud, lliura a totes les persones residents a Catalunya que han fet cent anys una medalla commemorativa, personalitzada, gravada amb el nom de la persona i l'any de celebració del seu centenari.
L'acte de lliurament es fa coincidir, en la mesura del possible, amb la data de l'aniversari.
Aquests actes s'adeqüen a l'organització que preveu la família o les persones que organitzen l'acte.
Aquest arxiu inclou imatges dels actes de lliurament de les medalles centenàries d'aquelles persones que han volgut aparèixer en aquest recull fotogràfic.
Les trobareu ordenades pel cognom de les persones homenatjades.
Les persones de més de seixanta-cinc anys que necessitin informació o assessorament sobre les prestacions econòmiques i tecnològiques o sobre els serveis que ofereix el Sistema públic de serveis socials s'han d'adreçar als serveis socials bàsics del districte, municipi o comarca on estiguin empadronades.
Els serveis socials bàsics són la porta d'entrada al Sistema públic de serveis socials i són accessibles a tota la població.
El conjunt de professionals d'aquests serveis informen, orienten, fan diagnòstics i valoracions, prescriuen prestacions, fan detecció de situacions de risc per actuar de forma preventiva i realitzen projectes comunitaris per a la integració social de persones i col·lectius en risc.
També són el canal d'accés als serveis socials especialitzats, com ara els d'acolliment residencial o el servei de tutela, entre d'altres.
Des del Departament es regulen i planifiquen les prestacions econòmiques i els serveis socials de suport i assistència per a gent gran.
Es tracta de prestacions finançades per la Direcció General de Protecció Social.
La gestió dels serveis socials bàsics és competència dels ens locals; del municipi, en poblacions de més de vint mil habitants, i del consell comarcal, en poblacions de menys de vint mil habitants.
Els serveis socials bàsics treballen de manera coordinada amb els equips professionals dels altres sistemes de benestar social, amb les entitats del món associatiu i amb les que actuen en l'àmbit dels serveis socials.
El servei atén les consultes que adrecen tant les persones grans com les que no ho són sobre temes generals que interessen o preocupen les persones grans i temes referents a vulneracions dels drets de les persones grans.
És un instrument destinat a complir els principis establerts a la Carta de Drets i Deures de la Gent Gran de Catalunya i l'ofereix l' Oficina de la Gent Gran Activa.
Aquest servei ofereix informació, assessorament i orientació, i les persones es deriven a entitats, altres departaments de la Generalitat de Catalunya o institucions competents.
L'Assemblea General de Nacions Unides, a la Resolució 45/106, de 14 de desembre de 1990, va proclamar l'1 d'octubre Dia Internacional de la Gent Gran.
La comunitat internacional insta d'aquesta manera a reflexionar sobre els reptes socials i polítics que suposa el creixent envelliment demogràfic i proposa vetllar per una vellesa digna i segura.
Governs, associacions, institucions i totes les persones estan convidades a adherir-se a aquesta commemoració i a involucrar-se al desenvolupament d'una societat apta per a totes les edats.
La finalitat d'aquesta jornada festiva i reivindicativa és fer que les persones grans siguin per un dia veritables protagonistes i centre d'interès d'arreu del món, i difondre una imatge més positiva de l'envelliment.
La diada representa també una oportunitat per conscienciar la societat sobre l'estat en què es troba la gent gran i els desafiaments i problemes que afronta, així com per promoure accions apropiades per defensar-la i per respectar la seva dignitat i saviesa.
Al llarg del 2019, l'Acadèmia dels Sèniors ha arribat a 48 equipaments cívics, casals de gent gran i cases del mar de la Direcció General d'Acció Cívica i Comunitària (DGACC) del Departament de Treball, Afers Socials i Famílies.
Amb aquesta participació, ja són al voltant d'un centenar els equipament que han acollit sessions de formació per a gent gran des de la primera edició de l'Acadèmia, el 2017.
Tot seguit, trobareu un petit recull d'imatges d'algunes d'aquestes sessions.
*Sessió "Cuideu-vos per gaudir d'una bona salut" impartida per Jaume Serra (Departament de Salut) al Casal de Gent Gran Bac de Roda.
* Sessió "Petits consells per a grans persones " a càrrec de Mossos d'Esquadra al Casal Cívic de Sant Llorenç (Terrassa)
*Sessió "Cuideu-vos per gaudir d'una bona salut" al Casal de Gent Gran de Balsareny
*Sessió "Cuideu-vos per gaudir d'una bona salut" a l'equipament polivalent Sabadell - Creu de Barberà.
*Sessió "Els serveis socials a prop vostre" a l'equipament polivalent Sabadell - Creu de Barberà.
*Sessió "Cuideu-vos per gaudir d'una bona salut" al Casal Cívic Barcelona – Sant Andreu.
*Sessió de formació "Acadèmia dels Sèniors" al Casal Gent Gran Badalona- Pomar.
El passat dia 3 de juliol va finalitzar l'Acadèmia dels Sèniors 2019.
L'últim equipament que ha posat fi a l'edició d'enguany ha estat el Casal Cívic Barcelona Trinitat Vella.
En aquesta edició, hi han participat 48 equipaments cívics, casals de gent gran i cases del mar de la Direcció General d'Acció Cívica i Comunitària (DGACC).
L'objectiu principal ha estat arribar als equipaments on no es va poder fer l'Acadèmia dels Sèniors l'any 2017.
Des de la primera edició, el 2017, la Direcció General de Famílies, mitjançant l'Oficina de la Gent Gran Activa, ha anat treballant coordinadament amb la Direcció d'Acció Cívica i Comunitària del Departament de Treball, Afers Socials i Famílies, per poder dur a terme les sessions de formació de l'Acadèmia a tots els equipaments que mostraven interès per participar-hi.
Els àmbits formatius que l'han integrada han estat:
Entre l'edició de l'Acadèmia dels Sèniors 2017 i la del 2019, hi han passat a prop d'un centenar de casals de gent gran, casals cívics i cases del mar de la DGACC.
Concretament, en l'edició del 2019, hi han intervingut 48 equipaments i s'han expedit prop de 1.200 certificats d'assistència.
Els assistents de l'edició 2019 han fet una valoració molt positiva de les sessions de formació i han manifestat el seu interès per participar a les noves sessions que es puguin fer en un futur.
La Direcció General de Famílies, l'Oficina de la Gent Gran Activa i la Direcció General d'Acció Cívica i Comunitària volem agrair la participació dels assistents en l'edició d'enguany i esperem que puguin seguir fent-ho en altres de futures.
Volem agrair també la feina feta dels formadors i formadores de l'Acadèmia i la col·laboració en tot moment de les i dels responsables dels diferents equipaments.
Continuem treballant per poder posar en marxa una nova Acadèmia dels Sèniors amb noves formacions i per adaptar l'actual programa de sessions als entorns més rurals, on esperem desenvolupar una edició específica de l'Acadèmia dels Sèniors en els propers mesos.
Eliseu Oriol, Director dels Serveis Territorials a Barcelona, Casal de Gent Gran Bac de Roda.
* Sessió de tancament de l'Acadèmia dels a l'equipament Cívic Sant Roc - Badalona.
*Entrega de certificats a l'equipament Cívic Sant Roc - Badalona a càrrec de la Responsable l'Eulàlia Fernández i Pombo.
* Cloenda de l'Acadèmia dels Sèniors a l'equipament Barcelona- Guineueta a càrrec del Sr.
Bernat Valls, Director general d'Acció Cívica i Comunitària.
*Cloenda cicle de formacions "Acadèmia dels Sèniors" a l'equipament de Vallirana
*Cloenda "Acadèmia dels Sèniors" al Casal Cívic Barcelona – Sant Andreu.
El Pacte nacional per a la immigració va ser signat per trenta-dos agents institucionals, polítics, econòmics i socials el 19 de desembre del 2008.
També ha rebut l'adhesió a posteriori d'algunes de les principals federacions d'entitats i associacions d'immigrants de Catalunya, així com d'importants actors implicats en la gestió del fet migratori.
- Partit dels Socialistes de Catalunya
- Iniciativa per Catalunya - Esquerra Unida i Alternativa
- Esquerra Republicana de Catalunya
- Associació Catalana de Municipis i Comarques
- Federació de Municipis de Catalunya
- Joves Agricultors i Ramaders de Catalunya
ACATHI - Associació Catalana per a la Integració d'Homosexuals, Bisexuals i Transexuals Immigrants
ACISI - Associació per la Cooperació, la Inserció Social i la Interculturalitat
Àmbit d'Investigació i i Difusió Maria Corral
AMISI - Associació per a la Mediació Intercultural i Social amb Immigrants
Associació Catalana de Romanesos
Associació Catalana de Solidaritat i Ajuda als Refugiats (ACSAR)
Associació de Mediadors Interculturals Romanesos Quorum
Associació de Residents Xinesos a Catalunya
Associació de Suport a les Organitzacions Populars Xilenes
Associació de Treballadors Marroquins de Catalunya
Associació de Treballadors Pakistanesos
Associació d'Equatorians de Catalunya
Associació Nous Catalans-Espai d'Integració
Associació pel Desenvolupament i la Integració Beni Snasen de Catalunya
Associació Planeta (Amics súbdits senegalesos)
Associació Sociocultural Àrab i Musulmana Sahbi
Col·legi de Periodistes de Catalunya
Comissió Catalana d'Ajuda al Refugiat (CCAR)
Confederació d'Associacions de Veïns de Catalunya
Confederació de Comerç de Catalunya
Confederació de Treballadors Autònoms (CTAC)
Coordinadora Catalana d'Associacions Senegaleses de Catalunya
Coordinadora d'Associacions per la Llengua (CAL)
Coordinadora d'Entitats de les Comarques de Tarragona
Entitats Catalanes d'Acció Social-ECAS
Espai d'Inclusió i Formació Casc Antic - EICA
Federació Catalana d'Entitats Pakistaneses
Federació d'Associacions de Pares i Mares de Catalunya (FAPAC)
Federació d'Associacions Americanes a Catalunya (FASAMCAT)
Federació d'Associacions de Mares i Pares d'Alumnes d'Ensenyament Secundari de Catalunya
Federació d'Associacions de Veïns d'Habitatges Socials de Catalunya
Federació d'Associacions d'Equatorians a Catalunya (FAEC)
Federació d'Ateneus de Catalunya
Federació d'Entitats Bolivianes a Catalunya (FEDEBOL)
Federació d'Entitats Equatorianes a Catalunya (FEECAT)
Federació d'Entitats Llatinoamericanes de Catalunya (FEDELATINA)
Federació d'Entitats Peruanes de Catalunya (FEPERCAT)
Fundació de l'Esport Escolar de Barcelona
Grup de Recerca i Actuació amb Minories Culturals
Associació per la Ciutadania i la Cooperació entre Pobles
Mare Terra Fundació Mediterrània
MEXCAT-Associació Cultural Mexicano Catalana
Secretariat d'Entitats de Sants, Hostafrancs i la Bordeta
Sindicat de Periodistes de Catalunya
Taula d'Entitats del Tercer Sector Social de Catalunya
Federació de Treballadors Autònoms Dependents
Unió Sindical Obrera de Catalunya (USOC)
Els continguts del Pacte es basen en dotze principis d'actuació i s'estructuren en tres eixos que responen a les tres principals demandes del conjunt de la societat:
Per donar respostes a aquest conjunt de reptes, el PNI s'estructura en tres eixos, que identifiquen els reptes, i inclou cent dotze mesures, de les quals seixanta-dues són polítiques vigents que cal reforçar i cinquanta són iniciatives noves que tenen per màxim objectiu garantir una bona convivència i una major cohesió social.
El 8è Congrés Nacional de la Gent Gran (d'ara endavant, 8è CNGG) va ser convocat per l'honorable senyor Chakir El Homrani, conseller de Treball, Afers Socials i Famílies, el 5 de desembre de 2018, a proposta i en el marc del Ple del Consell de la Gent Gran de Catalunya (d'ara en endavant, CGGCat).
El Departament de Treball, Afers Socials i Famílies, a través de la Direcció General de Famílies i de les direccions dels Serveis Territorials, dona suport al CGGCat en la preparació del 8è CNGG.
S'organitzaran fins a 48 sessions de treball:
Temporització: d'abril a juny de 2019
Temporització pel 2019: fins acabar l'any
Els noms de les ponències del 8è CNGG són els següents:
Ponència A: "El present de les persones grans: drets i deures"
Ponència B: "Les persones grans del futur: polítiques d'adaptació de la societat a l'envelliment"
Aquest Pla actualitza el marc referencial de les polítiques familiars a Catalunya i el configura com un document de caràcter estratègic amb la finalitat de donar una nova visió a les polítiques de suport a les famílies adequada a la nova realitat.
Pretén que les polítiques de suport a les famílies, integrals, transversals i modernes, siguin capaces de combatre les principals dificultats que viuen actualment tot tipus de famílies.
Per això es vol posar en valor a les famílies, com a institució social, com a agent clau a l'hora d'influir en el desenvolupament sa i equilibrat dels seus membres.
El Pla recull els programes i les actuacions dels departaments de la Generalitat que tenen una incidència en l'àmbit familiar i es planteja com un full de ruta estratègic de 4 anys de durada.
S'estructura en quatre grans línies estratègiques, que despleguen vint-i-una prioritats:
Document que recull les actuacions interdepartamentals de l'any 2018, que s'integren dins l'estructura del Pla Interdepartamental de Suport a la Famílies, amb indicadors.
Penseu que ser pare o mare és difícil?
En aquest espai trobareu eines per millorar-la amb els vostres fills i filles.
Voleu divertir-vos en família durant el cap de setmana o les vacances?
Us proposem activitats interessants per gaudir en família.
Us donem a conèixer entitats que us poden acompanyar en moments de dificultats.
L'Observatori Català de la Família és l'òrgan col·legiat assessor i consultiu en matèria de suport a les famílies, i fòrum de participació de les famílies mitjançant les entitats representatives dels seus interessos.
La seva missió és contribuir a l'intercanvi d'informació i a la comunicació en l'àmbit de la família entre l'Administració de la Generalitat de Catalunya i la societat catalana.
També ha d'assegurar la participació de totes les entitats públiques i privades que treballen en el camp de la família per definir i desenvolupar les polítiques que li donen suport.
Criteris d'actuació: En el desenvolupament de les seves funcions, l'Observatori Català de la Família ha d'incorporar la perspectiva de gènere, la defensa dels drets de la infància i l'atenció a les famílies en situació d'especial vulnerabilitat, i ha de fomentar la participació de persones expertes amb aquesta finalitat.
L'Observatori Català de la Família està format per:
L'Observatori pot actuar en Ple i en Comissió Permanent, i articular grups de treball per estudiar qüestions concretes.
Ple: És l'òrgan superior integrat per tots els membres de la vocalia.
Es reuneix, com a mínim, dues vegades l'any en convocatòria ordinària i en convocatòries extraordinàries tantes vegades com ho sol·liciti una quarta part de les persones que en formen part o quan la presidència de l'Observatori Català de la Família ho consideri necessari.
Entre altres funcions, acorda la creació de grups de treball quan ho creu convenient.
Comissió Permanent: És l'òrgan encarregat d'executar les decisions del Ple i coordinar les reunions i tasques dels grups de treball.
Grups de treball: Aquests grups es creen per a l'estudi de qüestions concretes relacionades amb les funcions que cal desenvolupar.
Estan formats per aquelles persones expertes en la matèria que la Comissió Permanent determini que s'ha de tractar, amb coneixement del Ple.
En el marc del procés de dinamització de l'Observatori l'any 2010 es van crear tres grups de treball amb l'objectiu de, mitjançant una dinàmica operativa i àgil, generar espais de diàleg, consens, cooperació i producció, a partir de l'expertesa i l'experiència de les persones que en formaven part
Podeu consultar el treball resultant de cada grup:
Aquest decret va modificar la regulació de l'Observatori Català de la Família per donar cabuda als diferents sectors implicats en les actuacions sobre la família davant els nous models de família emergents, aprofundir en el caràcter transversal de l'àmbit familiar i alhora donar un nou impuls i enfocament a les polítiques públiques de suport a les famílies.
Aquest decret va regular en una única disposició aquest òrgan consultiu, tot recollint el contingut de les modificacions efectuades des de la creació, el 1997, del Consell Assessor del Pla integral de suport a les famílies.